Na temelju Zaključka Gradonačelnika Grada Omiša, KLASA: 363-01/25-03/116, URBROJ: 2181-7-05-25-2 od 06. lipnja 2025. godine, raspisuje se

**J A V N I N A T J E Č A J**

**za korištenje javne površine na Poljičkom trgu i na nasipu uz Park hrvatskih branitelja**

**I**

Predmet natječaja je korištenje javne površine u Omišu Poljičkom trgu i na nasipu uz Park hrvatskih branitelja (Borići), radi postavljanja montažnog ugostiteljskog šanka za prodaju pića na dan 21. lipnja 2025. godine na Poljičkom trgu, te na dane 12. srpnja, 01. kolovoza i 18. kolovoza 2025. godine na nasipu uz Park hrvatskih branitelja (Borići), sve tijekom manifestacije “Omiš Summer Frei”.

Montažni ugostiteljski šank treba biti učvršćen na metalnoj konstrukciji i dimenzija: dužine od 6m do 7,5m i širine od 0,8 do 1m, a radno-manipulativna površina mora biti obložena higijenski prihvatljivim materijalom. Lokaciju će precizno odrediti komunalni redar na terenu.

Sve potrebne dopusnice za obavljanje ugostiteljske djelatnosti dužan je osigurati odabrani ponuditelj.

**II**

Ugovor o korištenju javne površine radi postavljanja montažnog ugostiteljskog šanka za prodaju pića sklapa se radi provedbe manifestacije “Omiš summer Frei” za 21. lipnja, 12. srpnja 01. kolovoza i 18. kolovoza 2025. godine

Odabrani ponuditelj je dužan postaviti montažni ugostiteljski šank dana 21.06., 12.07., 01.08. i 18.08. 2025. godine do 18:00 sati i ukloniti ga sa javne površine najkasnije 22.06., 13.07., 02.08. i 19.08. 2025. godine do 14:00 sati.

Odabrani ponuditelj dužan je osigurati spremnike i uslugu za prikup nastalog otpada.

**III**

Početna visina naknade za korištenja javne površine za postavljanje montažnog ugostiteljskog šanka iznosi 2.000,00 EUR.

**IV**

Natjecatelji mogu biti pravne i fizičke osobe koje ispunjavaju zakonom propisane uvjete za obavljanje ugostiteljske djelatnosti.

**V**

Pisana ponuda za sudjelovanje u natječaju mora sadržavati:

1. osnovne podatke o pravnoj ili fizičkoj osobi koja se natječe (naziv ponuditelja, OIB i točnu adresu ponuditelja) što se dokazuje preslikom rješenja o upisu u sudski registar ako je natjecatelj pravna osoba, odnosno preslik odobrenja za obavljanje djelatnosti (obrtnica) i preslik osobne iskaznice ako je natjecatelj osoba koja ima otvoren obrt;

2. ponuđenu cijenu, izraženu isključivo u apsolutnom iznosu u EUR;

3. dokaz o uplaćenoj jamčevini;

4. potvrdu Grada Omiša da ponuditelj nema nepodmirenih obveza prema Gradu

Omišu (potvrda se izdaje u Upravnom odjelu za komunalno stambene poslove,

uređenje prostora i zaštitu okoliša Grada Omiša);

5. izjavu o prihvaćanju svih uvjeta iz natječaja;

6. broj računa (tekući ili žiro) za slučaj povrata jamčevine;

7. kontakt telefon.

**VI**

Natjecatelji su obvezni uplatiti jamčevinu u iznosu od 200,00 EUR, u korist Proračuna Grada Omiša na žiro račun Grada Omiša IBAN HR2224070001830000008, model 68, poziv na broj 5738 - OIB.

**VII**

Pisane ponude sastavljene sukladno točki IV. i V. natječaja mogu se poslati poštom ili predati osobno u zatvorenoj omotnici na adresu: GRAD OMIŠ, Trg kralja Tomislava 5, 21310 OMIŠ, s naznakom (“Natječaj za montažni šank”- NE OTVARAJ) i iste, neovisno o načinu dostave, moraju biti zaprimljene u pisarnici Grada Omiša, najkasnije do 17.06.2025. u 10:00 sati.

Nepotpune ponude i ponude koje stignu izvan tog roka neće se razmatrati.

Javno otvaranje ponuda započet će 17.06.2025. godine u 10:00 sati u prostorijama Grada Omiša, na adresi Trg kralja Tomislava 5, 21310 Omiš.

Postupku otvaranja ponuda imaju pravo prisustvovati ponuditelji koji su podnijeli ponude ili njihovi opunomoćeni predstavnici.

Najpovoljnijom ponudom smatra se ponuda koja je sastavljena u skladu sa točkom V natječaja i sadržava najveći iznos ponuđene naknade.

**VIII**

Izabrani ponuditelj je dužan u roku koji bude naznačen u Zaključku o izboru najpovoljnijeg ponuditelja sklopiti Ugovor o korištenjujavne površine radi postavljanja montažnog ugostiteljskog šanka za prodaju pića, u protivnom će se smatrati da je odustao od ugovora i gubi pravo na povrat jamčevine.

Naknada za korištenje javne površine radi postavljanja montažnog ugostiteljskog šanka za prodaju pića plaća se jednokratno unaprijed prilikom potpisivanja ugovora.

Odabrani ponuditelj je obvezan platiti porez na korištenje javne površine i to 10 % od ugovorenog iznosa, sukladno Odluci o gradskim porezima (“Službeni glasnik grada Omiša” br. 2/21) o čemu će rješenje izdati Porezna uprava Ispostava Omiš.

**IX**

Sudionicima natječaja koji ne uspiju na natječaju jamčevina se vraća u nominalnom iznosu u roku od 30 dana od dana dostave Zaključka o izboru najpovoljnije ponude.

**X**

Montažni ugostiteljski šank postavljen na javnoj površini ne može se dati na podkorištenje niti pravo korištenja prenositi na druge osobe.

**XI**

Grad Omiš zadržava pravo neprihvaćanja niti jedne ponude, odnosno pravo poništiti natječaj u cjelini ili u pojedinim segmentima, bez odgovornosti prema natjecateljima i ne navodeći posebno obrazloženje za isto.

**XI**

Obavijest o natječaju objavljuje se u dnevnom tisku, a tekst natječaja na Oglasnoj ploči Grada Omiša te na internetskom portalu www. omis.hr.

**XIII**

Obavijesti o natječaju zainteresirani mogu dobiti u Gradu Omišu – Upravnom odjelu za komunalno stambenu djelatnost, uređenje prostora i zaštitu okoliša, Omiš, Četvrt Žarka Dražojevića 1A, na tel. 021/456-588 ili na mail adresu [zorica.terzic@omis.hr](mailto:zorica.terzic@omis.hr) .

**XIV**

Zaključak Gradonačelnika u kojem se utvrđuje odabrani ponuditelji objavit će se na [www.omis.hr](http://www.omis.hr), a istekom dana kada je objavljen, Zaključak se smatra dostavljenim.

KLASA: 363-01/25-03/116

URBROJ: 2181-7-05-01/1-25-3